pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-รัฐมนตรีกระทรวงการค้าของเซเนกัลเข้าพบรองนายกรัฐมนตรีและรัฐมนตรีว่าการกระทรวงพาณิชย์ ภูมิธรรม เพื่อขอซื้อข้าวไทยสำหรับความมั่นคงทางด้านอาหารภายในประเทศ (food security)
วันศุกร์ที่ 1 มีนาคม 2567
01/03/2567
รัฐมนตรีกระทรวงการค้าของเซเนกัลเข้าพบรองนายกรัฐมนตรีและรัฐมนตรีว่าการกระทรวงพาณิชย์ ภูมิธรรม เพื่อขอซื้อข้าวไทยสําหรับความมั่นคงทางด้านอาหารภายในประเทศ (food security)
รัฐมนตรีกระทรวงการค้าของเซเนกัลเข้าพบรองนายกรัฐมนตรีและรัฐมนตรีว่าการกระทรวงพาณิชย์ ภูมิธรรม เพื่อขอซื้อข้าวไทยสําหรับความมั่นคงทางด้านอาหารภายในประเทศ (food security)
วันที่ 1 มีนาคม 2567 นายภูมิธรรม เวชยชัย รองนายกรัฐมนตรีและรัฐมนตรีว่าการกระทรวงพาณิชย์ เปิดเผยว่า เมื่อวันที่ 29 กุมภาพันธ์ 2567 ซึ่งเป็นช่วงระหว่างการเข้าร่วมประชุมติดตามผลการประชุมรัฐมนตรีองค์การการค้าโลก สมัยสามัญ ครั้งที่ 13 (The WTO's 13th Ministerial Conference: MC13) ซึ่งจัดขึ้นระหว่างวันที่ 25 - 29 กุมภาพันธ์ 2567 ณ กรุงอาบูดาบี สหรัฐอาหรับเอมิเรตส์ (UAE) รัฐมนตรีกระทรวงการค้า และวิสาหกิจขนาดกลางและเล็กของสาธารณรัฐเซเนกัล Mr. Abdou Karim FOFANA ได้ขอเข้าพบหารือในระดับทวิภาคี (Bilateral Meeting)
โดยรัฐมนตรีการค้าฯ ของเซเนกัลได้แสดงความสนใจที่จะขอซื้อข้าวจากไทยในปีนี้ เพื่อรักษาเสถียรภาพความมั่นคงทางด้านอาหารภายในประเทศ (Food Security) เนื่องจากเซเนกัลก็ยังไม่สามารถเพาะปลูกข้าวให้เพียงพอต่อความต้องการบริโภคข้าวภายในประเทศ และกังวลผลกระทบจากปรากฏการณ์เอลนิโญ อย่างไรก็ดี เพื่อเป็นการส่งเสริมการส่งออกสินค้าไทยไปเซเนกัล ได้เสนอให้เซเนกัลนําเข้าสินค้าเกษตรและสินค้าอุตสาหกรรมของไทย ได้แก่ เครื่องใช้ไฟฟ้าและอุปกรณ์อิเล็กทรอนิกส์ เป็นต้น
นอกจากนี้ ยังได้เชิญรัฐมนตรีการค้าฯ ของเซเนกัลเข้าร่วมงานแสดงสินค้าอาหาร THAIFEX ANUGA 2024 ที่กรมส่งเสริมการค้าระหว่างประเทศ กระทรวงพาณิชย์ไทย จัดขึ้นในระหว่างวันที่ 28 พฤษภาคม – 1 มิถุนายน 2567 ณ ศูนย์แสดงสินค้าและการประชุมอิมแพ็ค เมืองทองธานี
รองนายกรัฐมนตรีฯ เปิดเผยเพิ่มเติมว่า เซเนกัลเป็นประเทศคู่ค้าที่สําคัญของไทยมาอย่างยาวนานกว่า 30 ปี โดยเฉพาะสินค้าข้าว ซึ่งในปี 2565 – 2566 ติดกลุ่ม 1 ใน 10 ของตลาดส่งออกข้าวไทย โดยไทยส่งออกข้าวไปเซเนกัลประมาณกว่า 200,000 ตัน/ปี ซึ่งประมาณกว่าร้อยละ 80 เป็นข้าวหอมมะลิไทย และในปี 2567 (ม.ค. - ก.พ.) ไทยส่งออกข้าวไปเซเนกัลประมาณกว่า 60,000 ตัน
ทั้งนี้ ในระหว่างการพบหารือกับรัฐมนตรีการค้าฯ ของเซเนกัล ได้ขอให้เซเนกัลสนับสนุนนําเข้าข้าวไทยเพิ่มขึ้น และแสดงความพร้อมที่จะเป็นแหล่งนําเข้าข้าว และส่งมอบข้าวที่มีคุณภาพมาตรฐานให้เซเนกัลในทุกสถานการณ์ตลอดไปด้วย
รัฐบาลไทย-ข่าวทำเนียบรัฐบาล-​รองปลัดฯ บรรจง ร่วมการนำเสนอผลการดำเนินการจบหลักสูตร ป.ย.ป. ประจำปีงบประมาณ พ.ศ. 2566
วันศุกร์ที่ 1 มีนาคม 2567
01/03/2567
​รองปลัดฯ บรรจง ร่วมการนําเสนอผลการดําเนินการจบหลักสูตร ป.ย.ป. ประจําปีงบประมาณ พ.ศ. 2566
​รองปลัดฯ บรรจง ร่วมการนําเสนอผลการดําเนินการจบหลักสูตร ป.ย.ป. ประจําปีงบประมาณ พ.ศ. 2566
วันที่ 28 กุมภาพันธ์ 2567 นายบรรจง สุกรีฑา รองปลัดกระทรวงอุตสาหกรรม เข้าร่วมการนําเสนอการขับเคลื่อนโจทย์บูรณาการภายใต้หัวข้อ "การใช้ Soft Power เพื่อสร้างภาพลักษณ์ให้ประเทศไทยเป็นจุดหมายหลักในการ Workation (Best Destination for Workation) และการยกระดับอาหารไทยให้เป็น Soft Power ที่สามารถเพิ่มมูลค่าทางเศรษฐกิจให้กับประเทศ ภายใต้หลักสูตร ป.ย.ป. ประจําปี พ.ศ. 2566 ต่อนายสมศักดิ์ เทพสุทิน รองนายกรัฐมนตรี โดยมีนายวัชรุน จุ้ยจําลอง รองอธิบดีกรมส่งเสริมอุตสาหกรรม คณะผู้บริหาร และผู้แทนจากหน่วยงานที่เกี่ยวข้อง เข้าร่วมด้วย ณ ห้องพระวิษณุ ชั้น 3 โรงแรมอัศวิน แกรนด์ คอนเวนชั่น ถนนวิภาวดี เขตหลักสี่ กรุงเทพฯ
การประชุมดังกล่าว เป็นการนําเสนอผลการดําเนินการหลักสูตรบูรณาการนวัตกรรมเชิงนโยบาย ภายใต้โจทย์บูรณาการทั้งสิ้น 5 โจทย์ คือ 1) การเพิ่มโอกาสเข้าถึงการศึกษาและการมีงานทํา 2) การลดจํานวนผู้เสพยาเสพติดโดยใช้การบําบัดรักษาโดยชุมชนมีส่วนร่วมเพื่อกลับคืนสังคมอย่างมีคุณค่าและเพิ่มประสิทธิภาพการตัดวงจรอาชญากรรม 3) การสร้างความเข็มแข็งแก่สถาบันเกษตรกรให้สามารถบริหารจัดการสินค้าการเกษตรได้อย่างมีประสิทธิภาพตลอดห่วงโซ่ 4) การยกระดับอาหารไทยให้เป็น Soft Power ที่สามารถเพิ่มมูลค่าทางเศรษฐกิจให้กับประเทศ 5) การใช้ Soft Power เพื่อสร้างให้ประเทศไทยเป็นจุดหมายหลักในการท่องเที่ยวแบบ Workation
รัฐบาลไทย-ข่าวทำเนียบรัฐบาล-สธ.เผยไฟไหม้โกดังสารเคมี “อยุธยา” เริ่มสงบ ไม่มีผู้เจ็บป่วย สั่ง รพ.เตรียมพร้อมดูแล ลดรับผู้ป่วยใน หลังกลิ่นควันยังคลุ้ง
วันศุกร์ที่ 1 มีนาคม 2567
สธ.เผยไฟไหม้โกดังสารเคมี “อยุธยา” เริ่มสงบ ไม่มีผู้เจ็บป่วย สั่ง รพ.เตรียมพร้อมดูแล ลดรับผู้ป่วยใน หลังกลิ่นควันยังคลุ้ง
ปลัดกระทรวงสาธารณสุข เผยเหตุเพลิงไหม้โกดังเก็บสารเคมีที่ อ.ภาชี จ.พระนครศรีอยุธยา ควบคุมเพลิงได้แล้ว ไม่มีผู้ป่วยหรือบาดเจ็บ แต่ยังมีกลิ่นควันในวงกว้าง สั่ง รพ.ภาชีเปิดศูนย์ปฏิบัติการฉุกเฉินรองรับสถานการณ์ลดรับผู้ป่วยใน
ปลัดกระทรวงสาธารณสุข เผยเหตุเพลิงไหม้โกดังเก็บสารเคมีที่ อ.ภาชี จ.พระนครศรีอยุธยา ควบคุมเพลิงได้แล้ว ไม่มีผู้ป่วยหรือบาดเจ็บ แต่ยังมีกลิ่นควันในวงกว้าง สั่ง รพ.ภาชีเปิดศูนย์ปฏิบัติการฉุกเฉินรองรับสถานการณ์ลดรับผู้ป่วยใน ให้ผู้ป่วยอาการไม่รุนแรงกลับบ้าน และย้ายผู้ป่วยเข้าห้องแยกที่มีเครื่องฟอกอากาศ เตรียมทีม MCATT และจุดล้างตัวหากพบผู้ป่วย-เจ้าหน้าที่ปนเปื้อนสารเคมี
วันนี้ (1 มีนาคม 2567) นพ.โอภาส การย์กวินพงศ์ ปลัดกระทรวงสาธารณสุข กล่าวถึงกรณีเหตุเพลิงไหม้โกดังเก็บสารเคมี หมู่ 2 ตําบลภาชี อําเภอภาชี จังหวัดพระนครศรีอยุธยา ว่า ได้รับรายงานจากนายแพทย์สาธารณสุขจังหวัดพระนครศรีอยุธยา เกิดเหตุเพลิงไหม้ที่โกดังเก็บสารเคมีดังกล่าว ช่วงเวลา 22.15 น. วันที่ 29 กุมภาพันธ์ โดยมีกลิ่นควันสารเคมีตามทิศทางลมระยะทางประมาณ 5 กิโลเมตร โรงพยาบาลภาชีจึงเปิดศูนย์ปฏิบัติการฉุกเฉินรองรับสถานการณ์ทันที ขณะที่ทางพื้นที่ได้เร่งเข้าควบคุมเพลิง รวมถึงส่งรถโฟมมาที่เกิดเหตุเพื่อควบคุมสถานการณ์ด้วย ล่าสุด ช่วงเช้าวันนี้สามารถควบคุมเพลิงได้แล้ว ไฟเริ่มมอดและมีควันน้อยลง สถานการณ์โดยรวมถือว่าดีขึ้น
นพ.โอภาสกล่าวต่อว่า เหตุการณ์ดังกล่าวยังมีผลกระทบในเรื่องของกลิ่นควันสารเคมีที่กระจายเป็นวงกว้าง แต่กลิ่นลดลง ไม่มีผู้ป่วยหรือเจ้าหน้าที่ได้รับบาดเจ็บแต่อย่างใด ทั้งนี้ ได้มอบหมายให้โรงพยาบาลภาชีคงเปิดศูนย์ปฏิบัติการฉุกเฉินไว้ก่อน เพื่อติดตามประเมินสถานการณ์ร่วมกับทีมตระหนักรู้สถานการณ์ (SAT) และลดการรับผู้ป่วยเข้ารักษาเป็นผู้ป่วยใน (Admit) โดยประสานโรงพยาบาลใกล้เคียงส่งต่อผู้ป่วยกรณีจําเป็นต้องนอนโรงพยาบาลและผู้ป่วยคลอด ส่วนผู้ป่วยในที่อาการไม่รุนแรงแพทย์จะพิจารณาให้กลับบ้านและรักษาแบบผู้ป่วยนอก รวมทั้งได้ปรับการดูแลผู้ป่วยที่นอนรักษาในโรงพยาบาล เพื่อลดผลกระทบจากกลิ่นควันสารเคมี โดยย้ายผู้ป่วยสามัญเข้าห้องแยก ปิดประตูหน้าต่าง และใช้เครื่องฟอกอากาศ พร้อมทั้งให้ความรู้การปฏิบัติตัวแก่เจ้าหน้าที่และผู้ป่วย รวมถึงเตรียมทีมดูแลเยียวยาจิตใจ (MCATT) และจุดล้างตัวสําหรับผู้ป่วยหรือเจ้าหน้าที่ที่พบการปนเปื้อนสารเคมี นอกจากนี้ ได้เตรียมสนับสนุนหน้ากากอนามัยและอุปกรณ์ป้องกันส่วนบุคคล (PPE) ให้หน่วยต่างๆ ในอําเภอด้วย
********************************************************1 มีนาคม 2567
รัฐบาลไทย-ข่าวทำเนียบรัฐบาล-นายกฯ กำหนดแผนพัฒนาให้ไทยเป็นศูนย์กลางการบินการขนส่งของภูมิภาคกำหนดแผนการทำงาน 5 ส่วน เป็นรูปธรรม ชัดเจน เชื่อมั่นไทยเดินหน้าพัฒนาตามเป้าหมาย
วันศุกร์ที่ 1 มีนาคม 2567
01/03/2567
นายกฯ กําหนดแผนพัฒนาให้ไทยเป็นศูนย์กลางการบินการขนส่งของภูมิภาคกําหนดแผนการทํางาน 5 ส่วน เป็นรูปธรรม ชัดเจน เชื่อมั่นไทยเดินหน้าพัฒนาตามเป้าหมาย
นายกฯ กําหนดแผนพัฒนาให้ไทยเป็นศูนย์กลางการบินการขนส่งของภูมิภาคกําหนดแผนการทํางาน 5 ส่วน เป็นรูปธรรม ชัดเจน เชื่อมั่นไทยเดินหน้าพัฒนาตามเป้าหมาย
นายชัย วัชรงค์ โฆษกประจําสํานักนายกรัฐมนตรี เปิดเผยว่า วันนี้ (1 มีนาคม 2567) นายเศรษฐา ทวีสิน นายกรัฐมนตรี และรัฐมนตรีว่าการกระทรวงการคลัง ได้แถลงแผนพัฒนาการเป็นศูนย์กลางการบินการขนส่งของภูมิภาค เพื่อเป็นการระเบิดศักยภาพของประเทศไทยและท่าอากาศยานไทย โดยได้ประกาศแผนการดําเนินการ 5 ส่วน ได้แก่
1. แก้ปัญหาเร่งด่วนที่สนามบินสุวรรณภูมิ เปลี่ยน Capacity 45 ล้านคน เป็น 60 ล้านคน ทันที
2. ต่อเนื่องจาก Quick win สร้างอีก Terminal ที่อยู่ทางทิศใต้ เดินทางระหว่าง 2 อาคารด้วยระบบรถไฟฟ้าใต้ดินที่เชื่อมต่ออาคาร ผู้โดยสารเข้าด้วยกัน
3. เปลี่ยนบทบาทของสนามบินดอนเมือง ให้เป็นสนามบินแบบ Point-to-point โดยมีจุดเด่นคือเป็นสนามบินที่เข้าออกเมืองได้อย่างรวดเร็ว
4. ยกระดับสนามบินอื่นๆของประเทศ สนามบิน “อันดามัน” ที่บริเวณจังหวัดพังงา “สนามบินล้านนา” ที่ภาคเหนือ รองรับได้ 20 ล้านคน รวมถึงยกระดับสนามบินภูมิภาค น่าน ศรีสะเกษ โคราช
5. พัฒนา ยกระดับงาน Software และอุตสาหกรรมที่เกี่ยวข้อง
ซึ่งได้ประกาศว่า ภายใน 1 ปีนี้ สุวรรณภูมิจะต้องกลับมาเป็นสนามบิน Top 50 ของโลก และด้วยการลงทุนต่อเนื่องสนามบินไทยจะติด TOP 20 ของโลก ภายใน 5 ปี การขนส่งสินค้าทางอากาศจะเพิ่มขึ้นอย่างน้อย 1.5 เท่าภายใน 3 ปี และ ไทยจะเป็นศูนย์กลางการกระจายสินค้าทางอากาศ ที่ใหญ่ Top 10 ของ ภูมิภาค ภายใน 5 ปี
พร้อมกันนี้ โฆษกประจําสํานักนายกรัฐมนตรีเปิดเผยว่า รัฐบาลมีแนวทางการพัฒนาโครงสร้างพื้นฐานอย่างชัดเจน และเป็นรูปธรรม โดยนายแพทย์พรหมินทร์ เลิศสุริย์เดช เลขาธิการนายกรัฐมนตรี ได้ระบุว่านายกรัฐมนตรีมีนโยบายที่จะเร่งรัดการลงทุนโครงสร้างพื้นฐานทุกด้านเพื่อผลักดันให้ประเทศไทยเป็นศูนย์กลางขนส่งของภูมิภาค โดยจะมีโครงการที่ลงทุนโครงสร้างพื้นฐานทั้งโครงการเดิม และผลักดันโครงการใหม่ ด้วยศักยภาพของประเทศสามารถเป็น Hub ของการคมนาคมขนส่ง และโลจิสติกส์ ซึ่งรัฐบาลจะทําให้เกิดการลงทุนครั้งใหญ่รอบ 20 ปี โดยการเชิญชวนคนมาลงทุนให้ได้มากที่สุด เพื่อปรับเปลี่ยน ยกระดับความสามารถในการแข่งขัน
พร้อมกันนี้ ยืนยันว่า รัฐบาลเดินหน้าไฮสปีดเชื่อม 3 สนามบิน รวมทั้ง การขยายโครงสร้างพื้นฐานทั้งถนน และระบบรางเพื่อรองรับการลงทุน และการท่องเที่ยวที่จะเพิ่มขึ้น โดยใช้เงินงบประมาณเท่าที่จําเป็น และดึงการร่วมลงทุนจากภาคเอกชนในรูปแบบ PPP รวมถึง ยืนยันว่ารัฐบาลเดินหน้าโครงการสะพานเศรษฐกิจเชื่อมฝั่งทะเล อ่าวไทย - อันดามัน (Landbridge) และได้รับความสนใจจากนักลงทุนต่างชาติรายใหญ่จํานวนมาก
“นายกรัฐมนตรีดําเนินการอย่างต่อเนื่อง สร้างบทบาทให้ประเทศไทยในเวทีโลก ชักชวนการลงทุน ด้วยวิสัยทัศน์ ประกอบกับแผนการพัฒนาประเทศที่ชัดเจน เป็นรูปธรรม เป็นความเชื่อมั่นที่สามารถยืนยันกับนักลงทุนได้ จนมีนักลงทุนรายใหญ่สนใจลงทุนในไทยจํานวนมาก ทั้งนี้ เชื่อมั่นว่าประเทศไทยจะเดินทางสู่เป้าหมายตามแผนพัฒนาที่ได้ประกาศไปอย่างแน่นอน” นายชัย กล่าว
รัฐบาลไทย-ข่าวทำเนียบรัฐบาล-นายกรัฐมนตรี เยี่ยมคารวะจุฬาราชมนตรี ยืนยันรัฐบาลจะทำงาน เพื่อยกระดับความเป็นอยู่ของชาวมุสลิม ให้มีชีวิตความเป็นอยู่ที่ดีขึ้น
วันศุกร์ที่ 1 มีนาคม 2567
01/03/2567
นายกรัฐมนตรี เยี่ยมคารวะจุฬาราชมนตรี ยืนยันรัฐบาลจะทํางาน เพื่อยกระดับความเป็นอยู่ของชาวมุสลิม ให้มีชีวิตความเป็นอยู่ที่ดีขึ้น
นายกรัฐมนตรี เยี่ยมคารวะจุฬาราชมนตรี ยืนยันรัฐบาลจะทํางาน เพื่อยกระดับความเป็นอยู่ของชาวมุสลิม ให้มีชีวิตความเป็นอยู่ที่ดีขึ้น
วันนี้ (1 มี.ค. 67) เวลา 16.30 น. ณ สํานักจุฬาราชมนตรี ถนนคลองเก้า เขตหนองจอก กรุงเทพฯ นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง เข้าเยี่ยมคารวะนายอรุณ บุญชม จุฬาราชมนตรี ในโอกาสได้รับพระบรมราชโองการโปรดเกล้าโปรดกระหม่อมแต่งตั้งให้ดํารงตําแหน่งจุฬาราชมนตรี ซึ่งเป็นตําแหน่งผู้นําสูงสุดในกิจการของศาสนาอิสลามคนที่ 19 แห่งราชอาณาจักรไทย มีหน้าที่ให้คําปรึกษาด้านศาสนาอิสลามแก่รัฐบาลไทย โดยมีนายสมคิด เชื้อคง รองเลขาธิการนายกรัฐมนตรีฝ่ายการเมือง พล.ต.ต.สุรินทร์ ปาลาเร่ เลขาธิการคณะกรรมการกลางอิสลามแห่งประเทศไทย และนายประสิทธิ์ มะหะหมัด เลขานุการจุฬาราชมนตรี เข้าร่วมด้วย นายชัย วัชรงค์ โฆษกประจําสํานักนายกรัฐมนตรี สรุปสาระสําคัญ ดังนี้
การเข้าเยี่ยมคารวะฯ ครั้งนี้ นายกรัฐมนตรีได้แสดงความยินดีกับนายอรุณ บุญชม ที่ได้รับพระบรมราชโองการโปรดเกล้าโปรดกระหม่อมแต่งตั้งให้ดํารงตําแหน่งจุฬาราชมนตรี พร้อมกล่าวว่า เมื่อวันที่ 27 - 29 ก.พ. ที่ผ่านมา ได้นํารัฐมนตรีที่เกี่ยวข้อง และสื่อมวลชนลงพื้นที่ 3 จังหวัดชายแดนภาคใต้ หลังจากลงพื้นที่ได้มองเห็นสิ่งต่าง ๆ ทั้งสถานที่ท่องเที่ยว ผลิตภัณฑ์ และวัฒนธรรมท้องถิ่น ซึ่งภาคใต้เป็นพื้นที่ที่มีศักยภาพ สามารถสร้างโอกาส เพื่อให้เกิดความมั่นคงทางเศรษฐกิจ โดยรัฐบาลจะมีการส่งเสริม สนับสนุนด้านต่าง ๆ เช่น การปรับปรุง ขยายด่านบริเวณชายแดน เพื่ออํานวยความสะดวกให้กับนักท่องเที่ยวและการขนย้ายสินค้าข้ามชายแดน นอกจากนั้น จะมีการพูดคุยหารือเกี่ยวกับการปรับปรุงถนนให้สะดวกสบาย ทั้งนี้ ขอยืนยันว่าเป็นหน้าที่ของรัฐบาลที่จะต้องทํางานเพื่อยกระดับความเป็นอยู่ของชาวมุสลิม ให้มีชีวิตความเป็นอยู่ที่ดีขึ้น
นายกรัฐมนตรีกล่าวต่อว่า สําหรับเรื่องความมั่นคง ในปีที่ผ่านมาปัญหาความไม่สงบลดน้อยลงมาก ฝ่ายความมั่นคงในพื้นที่ดูแลประชาชนเป็นอย่างดี ส่งผลให้สถานการณ์ในพื้นที่ดีขึ้น อีกทั้ง นายกรัฐมนตรีได้รับฟังข้อเสนอและปัญหาเกี่ยวกับเรื่องของแหล่งเงินทุน กฎหมายต่าง ๆ ที่บังคับใช้ในพื้นที่ โดยจะนําการพูดคุยวันนี้ไปพูดคุยกับคณะทํางานว่าจะใช้ช่องทางในการช่วยเหลือได้หรือไม่ นอกจากนั้น นายกรัฐมนตรีขอบคุณเสียงตอบรับจากชาวมุสลิม พร้อมย้ําจะทํางานแก้ไขปัญหาต่าง ๆ เพื่อยกระดับชีวิตความเป็นอยู่ของพี่น้องชาว 3 จังหวัดชายแดนใต้
รัฐบาลไทย-ข่าวทำเนียบรัฐบาล-คณะกรรมการพัฒนาที่ดิน เห็นชอบการปรับปรุงหลักเกณฑ์การจำแนกประเภทที่ดิน ให้เหมาะสมกับสถานการณ์ปัจจุบัน หวังให้เกิดประโยชน์แก่เกษตรกรอย่างยั่งยืน
วันศุกร์ที่ 1 มีนาคม 2567
คณะกรรมการพัฒนาที่ดิน เห็นชอบการปรับปรุงหลักเกณฑ์การจําแนกประเภทที่ดิน ให้เหมาะสมกับสถานการณ์ปัจจุบัน หวังให้เกิดประโยชน์แก่เกษตรกรอย่างยั่งยืน
คณะกรรมการพัฒนาที่ดิน เห็นชอบการปรับปรุงหลักเกณฑ์การจําแนกประเภทที่ดิน ให้เหมาะสมกับสถานการณ์ปัจจุบัน หวังให้เกิดประโยชน์แก่เกษตรกรอย่างยั่งยืน
ร้อยเอก ธรรมนัส พรหมเผ่า รัฐมนตรีว่าการกระทรวงเกษตรและสหกรณ์ เปิดเผยภายหลังเป็นประธานการประชุมคณะกรรมการพัฒนาที่ดิน ครั้งที่ 1/2567 โดยมี นายประยูร อินสกุล ปลัดกระทรวงเกษตรและสหกรณ์
นายปราโมทย์ ยาใจ อธิบดีกรมพัฒนาที่ดิน และหน่วยงานที่เกี่ยวข้องเข้าร่วมประชุม ณ ห้องประชุม 134-135 กระทรวงเกษตรและสหกรณ์ ว่า ที่ประชุมมีมติเห็นชอบการแก้ไขปรับปรุงหลักเกณฑ์การจําแนกประเภทที่ดินใหม่ รายละเอียดดังนี้
พื้นที่ซึ่งจะต้องรักษาไว้เป็นป่าไม้ถาวร
พื้นที่นอกเขตตามกฎหมายว่าด้วยป่าสงวนแห่งชาติ กฎหมายว่าด้วยอุทยานแห่งชาติ กฎหมายว่าด้วยการสงวนและคุ้มครองสัตว์ป่า กฎหมายว่าด้วยการส่งเสริมและบริหารจัดการทรัพยากรทางทะเลและชายฝั่ง กฎหมายว่าด้วยสวนป่า กฎหมายว่าด้วยป่าชุมชน และมีลักษณะอย่างใดอย่างหนึ่ง ดังต่อไปนี้
1. พื้นที่ซึ่งมีสภาพเป็นป่าไม้
2. พื้นที่ที่คณะรัฐมนตรีได้มีมติเห็นชอบกําหนดให้เป็นพื้นที่ลุ่มน้ํา ชั้นที่ 1 หรือชั้นที่ 2
3. พื้นที่ซึ่งดินไม่เหมาะสมในการทําเกษตรกรรม
4. พื้นที่ซึ่งเป็นภูเขา หรือ พื้นที่ซึ่งมีความลาดชันเกิน 35% ที่เป็นผืนต่อเนื่องไม่น้อยกว่า 3.125 ไร่ (0.5 เฮกตาร์) ซึ่งมีสภาพเป็นป่าไม้
พื้นที่ป่าไม้ถาวรซึ่งสมควรจําแนกออกเป็นที่ทํากินหรือใช้ประโยชน์อื่น ๆ
1. พื้นที่ซึ่งมีสภาพเป็นป่าเสื่อมโทรมและดินเหมาะสมแก่การเกษตรมีการถือครองหรือทําประโยชน์อื่นแล้ว
2. พื้นที่สาธารณประโยชน์ที่พลเมืองใช้ร่วมกัน
3. พื้นที่ซึ่งใช้ประโยชน์ของหน่วยราชการ
สําหรับการจําแนกที่ดิน เป็นการสํารวจและพิจารณาแบ่งพื้นที่ป่าไม้ออกเป็น 2 ประเภท ตามหลักเกณฑ์การจําแนกประเภทที่ดิน คือ 1) พื้นที่รักษาไว้เป็นป่าไม้ถาวร เพื่อดําเนินการสงวนเป็นป่าสงวนแห่งชาติหรืออุทยานแห่งชาติ และ 2) พื้นที่ ที่จําแนกออกจากป่าไม้เพื่อเป็นที่จัดสรรเพื่อการเกษตรกรรม เพื่อเป็นที่ทํากินของราษฎร หรือใช้ประโยชน์อย่างอื่น ทั้งนี้ เพื่อให้การจําแนกที่ดินเป็นไปอย่างเหมาะสม มีประสิทธิภาพ และสอดคล้องกับข้อเท็จจริงกับสถานการณ์ปัจจุบัน และเพื่อให้คณะอนุกรรมการพัฒนาที่ดินจังหวัด สามารถปฏิบัติหน้าที่กลั่นกรองการจําแนกประเภทที่ดินให้เป็นไปอย่างต่อเนื่องและเกิดประโยชน์ต่อเกษตรกร คณะกรรมการพัฒนาที่ดินจึงเห็นชอบหลักเกณฑ์ใหม่ดังกล่าวตามที่ฝ่ายเลขานุการฯ เสนอ รวมทั้งในประเด็นการจําแนกประเภทที่ดิน “ป่าที่จะดําเนินการหมายเลข 92” จังหวัดสุราษฎร์ธานี ที่ประชุมฯ มีมติเห็นชอบให้คณะอนุกรรมการพัฒนาที่ดินจังหวัดสุราษฎร์ธานี นําเรื่องกลับไปทบทวนให้สอดคล้องกับหลักเกณฑ์การจําแนกประเภทที่ดินที่มีการแก้ไขปรับปรุงใหม่ เพื่อให้มีความชัดเจนในการดําเนินงานและเป็นประโยชน์ต่อเกษตรกรอย่างยั่งยืนต่อไป
รัฐบาลไทย-ข่าวทำเนียบรัฐบาล-ปลัดฯ ณัฐพล เปิดงานแสดงสินค้าเทคโนโลยีและโซลูชั่นด้านอุตสาหกรรมและอิเล็กทรอนิกส์ Intelligent Asia Thailand
วันศุกร์ที่ 1 มีนาคม 2567
01/03/2567
ปลัดฯ ณัฐพล เปิดงานแสดงสินค้าเทคโนโลยีและโซลูชั่นด้านอุตสาหกรรมและอิเล็กทรอนิกส์ Intelligent Asia Thailand
ปลัดฯ ณัฐพล เปิดงานแสดงสินค้าเทคโนโลยีและโซลูชั่นด้านอุตสาหกรรมและอิเล็กทรอนิกส์ Intelligent Asia Thailand
วันที่ 29 กุมภาพันธ์ 2567 ดร.ณัฐพล รังสิตพล ปลัดกระทรวงอุตสาหกรรม ร่วมเป็นประธานพิธีเปิดงาน Intelligent Asia Thailand งานแสดงเทคโนโลยีและโซลูชั่นด้านอุตสาหกรรมและอิเล็กทรอนิกส์ ภายใต้ชื่อ "Integration of Electronics Supply Chain" พร้อมด้วย นายนฤตม์ เทอดสถีรศักดิ์ เลขาธิการคณะกรรมการส่งเสริมการลงทุน (BOI) ดร.จุฬา สุขมานพ เลขาธิการคณะกรรมการนโยบายเขตพัฒนาพิเศษภาคตะวันออก หรือ EEC ดร.นลินี กาญจนามัย รองผู้ว่าการการนิคมแห่งประเทศไทย เข้าร่วม ณ ฮอลล์ 100 ศูนย์นิทรรศการและการประชุมไบเทค (BITEC) บางนา
สําหรับงาน Intelligent Asia Thailand ภายใต้ชื่อว่า "Integration of Electronics Supply Chain" เป็นการจัดงานแสดงเทคโนโลยีและโซลูชั่นด้านอุตสาหกรรมและอิเล็กทรอนิกส์ กลุ่มสินค้า 5 กลุ่มหลัก ได้แก่ PCB (Printed Circuit Board) การประกอบอิเล็กทรอนิกส์ ระบบอัตโนมัติ จอแสดงผลออปโตอิเล็กทรอนิกส์อัจฉริยะ และพลังงานแบตเตอรี่ ซึ่งเชื่อมโยงอุตสาหกรรมการผลิตหลักของประเทศไทย โดยมีผู้ประกอบการแสดงสินค้ากว่า 200 บริษัท จากทั่วโลก ได้แก่ จีน ฮ่องกง ญี่ปุ่น เกาหลีใต้ ไต้หวัน สหรัฐอเมริกา โปแลนด์ อินเดีย เยอรมนี เม็กซิโก เวียดนาม มาเลเซีย ไทย และสิงคโปร์ ซึ่งเป็นแหล่งรวมโซลูชั่นที่มีวิสัยทัศน์ เทคโนโลยีชั้นนํา ในการสํารวจและเชื่อมต่อ เพื่อพัฒนาอุตสาหกรรมที่มีประสิทธิภาพ ทั้งนี้ งานจัดขึ้นระหว่างวันที่ 29 กุมภาพันธ์ - 2 มีนาคม 2567 ณ ฮอลล์ 100 ศูนย์นิทรรศการและการประชุมไบเทค (BITEC) บางนา
รัฐบาลไทย-ข่าวทำเนียบรัฐบาล-​เอกอัครราชทูตญี่ปุ่นฯ พบนายกฯ เพื่ออำลา ยืนยันสานต่อความร่วมมือไทย-ญี่ปุ่น ย้ำไทยยังเป็นฐานการผลิต และส่งออกสินค้าที่สำคัญของภูมิภาค พร้อมร่วมมือพัฒนาแหล่งพลังงานสีเขียวในไทย
วันศุกร์ที่ 1 มีนาคม 2567
​เอกอัครราชทูตญี่ปุ่นฯ พบนายกฯ เพื่ออําลา ยืนยันสานต่อความร่วมมือไทย-ญี่ปุ่น ย้ําไทยยังเป็นฐานการผลิต และส่งออกสินค้าที่สําคัญของภูมิภาค พร้อมร่วมมือพัฒนาแหล่งพลังงานสีเขียวในไทย
​เอกอัครราชทูตญี่ปุ่นฯ พบนายกฯ เพื่ออําลา ยืนยันสานต่อความร่วมมือไทย-ญี่ปุ่น ย้ําไทยยังเป็นฐานการผลิต และส่งออกสินค้าที่สําคัญของภูมิภาค พร้อมร่วมมือพัฒนาแหล่งพลังงานสีเขียวในไทย
วันนี้ (1 มีนาคม 2567) เวลา 11.45 น. ณ ห้องสีงาช้าง ตึกไทยคู่ฟ้า ทําเนียบรัฐบาล นายนาชิดะ คาซูยะ (H.E. Mr. NASHIDA Kazuya) เอกอัครราชทูตญี่ปุ่นประจําประเทศไทย เข้าเยี่ยมคารวะนายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง เพื่ออําลาในโอกาสพ้นจากหน้าที่ โดยนายชัย วัชรงค์ โฆษกประจําสํานักนายกรัฐมนตรี สรุปสาระสําคัญดังนี้
นายกรัฐมนตรี ชื่นชมบทบาทสําคัญของเอกอัครราชทูตญี่ปุ่นฯ ในการส่งเสริมความสัมพันธ์และผลักดันความร่วมมือไทย-ญี่ปุ่นอย่างใกล้ชิดในทุกมิติ โดยทั้งสองฝ่ายได้แลกเปลี่ยนการเยือนระดับผู้นําอย่างต่อเนื่อง ซึ่งในด้านเศรษฐกิจที่ญี่ปุ่นนับเป็นนักลงทุนต่างชาติที่มีการลงทุนในไทยสูง ช่วยขับเคลื่อนเศรษฐกิจไทยมาอย่างยาวนาน พร้อมขอบคุณที่ญี่ปุ่นยังคงใช้ประเทศไทยเป็นฐานการผลิตอุตสาหกรรมสําคัญต่าง ๆ โดยเฉพาะรถยนต์ ทั้งนี้ ไทยพร้อมดําเนินนโยบายเพื่อกระชับความสัมพันธ์ระหว่างกันอย่างต่อเนื่อง โดยได้ผลักดันการยกเว้นการตรวจลงตราให้แก่ผู้ถือหนังสือเดินทางสัญชาติญี่ปุ่นที่เข้ามา เพื่อติดต่อธุรกิจระยะสั้น โดยมีผลบังคับใช้ 3 ปี ตั้งแต่วันที่ 1 มกราคม 2567 – 31 ธันวาคม 2569 หวังกระตุ้นการไปมาหาสู่และการดําเนินธุรกิจระหว่างกันมากขึ้น
เอกอัครราชทูตญี่ปุ่นฯ ยินดีที่ตลอดระยะเวลาที่ดํารงตําแหน่งในไทย ได้รับการต้อนรับอย่างอบอุ่น และการช่วยเหลือจากทั้งรัฐบาล พร้อมเน้นย้ําว่า ญี่ปุ่นให้ความสําคัญกับประเทศไทย ในฐานะพันธมิตรที่ใกล้ชิด และมีความร่วมมือกันทั้งในทุกระดับ โดยเฉพาะในด้านเศรษฐกิจ ไทยและญี่ปุ่นต่างเป็นคู่ค้าที่สําคัญของกันและกัน โดยนักลงทุนญี่ปุ่นยังยืนยันที่จะลงทุนในไทย รวมถึงใช้ไทยเป็นฐานกระจายการผลิตและส่งออก (Regional Export Hub) ไปยังประเทศอื่น ๆ ต่อไป
นอกจากนี้ ฝ่ายเอกอัครราชทูตฯ สนับสนุนให้ไทยพิจารณาร่วมจัดตั้งกลไกการหารือทวิภาคีว่าด้วยพลังงานและอุตสาหกรรม (Energy and Industry Dialogue) เพื่อพัฒนาแหล่งพลังงานสีเขียวและปรับภาคอุตสาหกรรมไทยให้ลดการปล่อยคาร์บอน ซึ่งจะช่วยเพิ่มขีดความสามารถในการแข่งขันของไทยในตลาดอุตสาหกรรมโลก
ในโอกาสนี้ สองฝ่ายยืนยันที่จะรักษาความสัมพันธ์และความร่วมมือระหว่างกันให้ใกล้ชิดในทุกระดับ โดยเอกอัครราชทูตญี่ปุ่นฯ จะสานต่อความร่วมมือไทย-ญี่ปุ่นในทุกมิติ ไปยังเอกอัครราชทูตญี่ปุ่นฯ คนใหม่ ต่อไป
รัฐบาลไทย-ข่าวทำเนียบรัฐบาล-การตรวจราชการ จังหวัดร้อยเอ็ด และจังหวัดกาฬสินธุ์
วันศุกร์ที่ 1 มีนาคม 2567
การตรวจราชการ จังหวัดร้อยเอ็ด และจังหวัดกาฬสินธุ์
วันที่ 2 มีนาคม 2567
การตรวจราชการ จังหวัดร้อยเอ็ด และจังหวัดกาฬสินธุ์
ของนายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง
วันที่ 2 มีนาคม 2567
รัฐบาลไทย-ข่าวทำเนียบรัฐบาล-บขส. เผยวันแรกของการปิดพื้นที่ขาเข้าสถานีขนส่งหมอชิต 2 เป็นไปด้วยความเรียบร้อย
วันศุกร์ที่ 1 มีนาคม 2567
บขส. เผยวันแรกของการปิดพื้นที่ขาเข้าสถานีขนส่งหมอชิต 2 เป็นไปด้วยความเรียบร้อย
....
นายอรรถวิท รักจํารูญ กรรมการรักษาการแทนกรรมการผู้จัดการใหญ่ บริษัท ขนส่ง จํากัด (บขส.) กระทรวงคมนาคม เปิดเผยว่า เมื่อช่วงเช้าวันนี้ (1 มีนาคม 2567) ได้ลงพื้นที่ตรวจการอํานวยความสะดวกประชาชนเดินทางกลับเข้ากรุงเทพฯ หลังจากที่ บขส. ประกาศปิดพื้นที่ขาเข้าของสถานีขนส่งผู้โดยสารกรุงเทพ (จตุจักร) หรือหมอชิต 2 โดยให้รถโดยสารของ บขส. และรถร่วมทุกคัน เข้าจอดส่งผู้โดยสารที่บริเวณพื้นที่ชานชาลา ขาออก ช่องที่ 112 - 130 ตั้งแต่วันนี้เป็นต้นไป จากการลงพื้นที่พบว่าการเดินทางของประชาชนเป็นไปด้วยความเรียบร้อย ช่วงเวลา 04.00 - 06.00 น. มีรถโดยสารเข้าใช้สถานีขนส่งหมอชิต 2 จํานวน 185 คัน มีผู้โดยสารใช้บริการ 4,884 คน ส่งผลให้ในช่วงเวลาดังกล่าว รถแท็กซี่ไม่เพียงพอต่อความต้องการของผู้โดยสาร บขส. ได้ประชาสัมพันธ์และขอความร่วมมือผู้ประกอบการรถแท็กซี่นํารถมาให้บริการรับ - ส่งภายในสถานีขนส่งหมอชิต 2 รวมทั้งประสานสถานีวิทยุ จส.100 และ สวพ.91 ให้ช่วยประชาสัมพันธ์อีกทางหนึ่งด้วย อย่างไรก็ดี บขส. ได้จัดรถ Shuttle Bus อํานวยความสะดวกประชาชนเดินทางเชื่อมต่อไปยังสถานีรถไฟฟ้า BTS หมอชิต พบว่ามีผู้ใช้บริการกว่า 300 คน
นายอรรถวิท รักจํารูญ กล่าวต่อว่า บขส. อยู่ระหว่างการพัฒนาและปรับปรุงพื้นที่สถานีขนส่ง หมอชิต 2 เพื่อยกระดับคุณภาพการให้บริการแก่ประชาชนตามนโยบายของนายสุรพงษ์ ปิยะโชติ รัฐมนตรีช่วยว่าการกระทรวงคมนาคม โดยตั้งแต่เดือนกุมภาพันธ์ บขส. ได้ปรับปรุงและเพิ่มสิ่งอํานวยความสะดวกต่าง ๆ เช่น ห้องน้ํา ลิฟต์โดยสาร เก้าอี้พักคอย ป้ายประชาสัมพันธ์ ไฟส่องสว่าง ร้านค้า และศูนย์อาหาร เป็นต้น นอกจากนี้ได้บูรณาการกับการรถไฟแห่งประเทศไทย (รฟท.) จัดการเดินรถ Feeder โดยรถโดยสาร บขส. (ขาเข้า) ทุกคันจะจอดส่งผู้โดยสารที่สถานีกลางกรุงเทพอภิวัฒน์ ก่อนเข้าสถานีขนส่งหมอชิต 2 และองค์การขนส่งมวลชนกรุงเทพ (ขสมก.) ได้จัดรถเมล์ 14 เส้นทาง ให้บริการที่อู่ ขสมก. และป้ายรถเมล์ด้านหน้าอาคารสถานีขนส่งหมอชิต 2 เพื่ออํานวยความสะดวกในการเดินทางและเป็นทางเลือกในการใช้ขนส่งสาธารณะให้แก่ประชาชนอีกทางหนึ่ง อย่างไรก็ดี เพื่อความสะดวก ปลอดภัย บขส. ขอให้ผู้ใช้บริการเลือกใช้ขนส่งสาธารณะ ทั้งรถแท็กซี่ และรถเมล์ในจุดที่กําหนด และโปรดอย่าหลงเชื่อบุคคลที่เข้ามาตีสนิท หรือชักชวนให้ไปขึ้นรถโดยสารที่นอกพื้นที่สถานีขนส่ง เด็ดขาด หากผู้โดยสารพบปัญหาในการเดินทางให้แจ้งเจ้าหน้าที่ได้ทันที สอบถามข้อมูลการเดินทางเพิ่มเติมได้ที่ Call Center โทร. 1490 เรียก บขส.
รัฐบาลไทย-ข่าวทำเนียบรัฐบาล-"ดร. นลินี ทวีสิน" พบทูตแอฟริกาใต้ ปลื้มความสัมพันธ์ใกล้ชิดทุกมิติ หารือแนวทางการเปิดตลาดเพิ่มเติม ตลอดจนผลักดันการเจรจาความตกลง FTA ไทย – SACU
วันศุกร์ที่ 1 มีนาคม 2567
01/03/2567
"ดร. นลินี ทวีสิน" พบทูตแอฟริกาใต้ ปลื้มความสัมพันธ์ใกล้ชิดทุกมิติ หารือแนวทางการเปิดตลาดเพิ่มเติม ตลอดจนผลักดันการเจรจาความตกลง FTA ไทย – SACU
"ดร. นลินี ทวีสิน" พบทูตแอฟริกาใต้ ปลื้มความสัมพันธ์ใกล้ชิดทุกมิติ หารือแนวทางการเปิดตลาดเพิ่มเติม ตลอดจนผลักดันการเจรจาความตกลง FTA ไทย – SACU
วันนี้ (1 มี.ค. 67) ดร. นลินี ทวีสิน พบทูตแอฟริกาใต้ ปลื้มความสัมพันธ์ระหว่างไทยและแอฟริกาใต้ใกล้ชิดในทุกมิติ ทั้งการเยือนในระดับสูง การท่องเที่ยว การศึกษา ตลอดจนหารือถึงแนวทางการพัฒนาความร่วมมือทั้งในด้านของอุตสาหกรรมยานยนตร์ไฟฟ้า อุตสาหกรรมเหมืองแร่ และบทบาทของสตรี นอกจากนี้ ยังได้หารือถึงการเปิดตลาดสินค้าเพิ่มเติม โดยเฉพาะการลดภาษี และการเจรจาจัดทํา FTA กับสหภาพศุลกากรแอฟริกาตอนใต้ (SACU) ซึ่งแอฟริกาใต้เป็นหนึ่งในประเทศสมาชิกและถือว่าเป็นประเทศที่มีบทบาทสําคัญในการเจรจา FTA ฉบับดังกล่าว
ดร. นลินี ผู้แทนการค้าไทย เปิดเผยภายหลังจากการหารือร่วมกับนายดาร์คีย์ อีเฟรอิม แอฟริกา เอกอัครราชทูตสาธารณรัฐแอฟริกาใต้ประจําประเทศไทยว่า ทั้งสองฝ่ายต่างแสดงความยินดีที่ความสัมพันธ์ของทั้งสองประเทศมีความ    เข้มแข็งและใกล้ชิดในทุกมิติ ทั้งในแง่ของการแลกเปลี่ยนการเยือนระดับรัฐมนตรี ในแง่การท่องเที่ยว ในปี 2566 มีนักท่องเที่ยวแอฟริกาใต้เดินทางมายังไทยเพิ่มขึ้นกว่าร้อยละ 50 เมื่อเทียบกับช่วงปี 2565 โดยมีจํานวนอยู่ราว 6 หมื่นคน ในขณะที่นักท่องเที่ยวไทยไปแอฟริกาใต้ราว 2 พันคน นอกจากนี้ ท่านทูตแอฟริกาใต้ยังได้แย้มข่าวดีว่าในช่วงอีก 1 – 2 ปีข้างหน้าคาดว่าสายการบิน South African Airlines จะพิจารณาการเปิดเส้นทางบินตรงกรุงเทพฯ – โจฮันเนสเบิร์กอีกครั้งหนึ่ง ซึ่งจะเป็นปัจจัยสําคัญในการเพิ่มจํานวนนักท่องเที่ยวของทั้งสองประเทศ สําหรับในแง่ของการศึกษา จุฬาลงกรณ์มหาวิทยาลัยจะมีการเปิดศูนย์ Nelson Mandela Center for Conflict Resolution เพื่อเป็นการแสดงการตระหนักถึงและตัวอย่างที่สําคัญของท่านแมนเดลาในฐานะผู้ส่งเสริมสันติภาพและความสามัคคี โดยพัฒนาการเหล่านี้ล้วนแต่เป็นสัญญาณบ่งบอกที่ดีและยั่งยืนของความสัมพันธ์ระหว่างไทยและแอฟริกาใต้
ดร.นลินี เปิดเผยเพิ่มเติมว่า ตนและท่านทูตยังได้หารือถึงการส่งเสริมความร่วมมือในภาคส่วนที่แต่ละประเทศมีความเชี่ยวชาญ ไม่ว่าจะเป็นอุตสาหกรรมยานยนตร์ไฟฟ้า หรืออุตสาหกรรมเหมืองแร่และแร่ธาตุ ผลไม้ ตนและท่านทูตยังได้หารือถึงการส่งเสริมบทบาทสตรี โดยเฉพาะการส่งเสริมบทบาทสตรีในภาคธุรกิจ นอกจากนี้ ยังได้หารือถึงการเปิดตลาดเพิ่มเติม โดยหารือถึงการลดภาษี และการเจรจาจัดทํา FTA กับสหภาพศุลกากรแอฟริกาตอนใต้ (SACU) ซึ่งประกอบด้วย 5 ประเทศ ได้แก่   บอตสวานา เลโซโท นามิเบีย เอสวาตินี และสาธารณรัฐแอฟริกาใต้ โดยท่านทูตแจ้งว่าแอฟริกาใต้พร้อมที่จะสนับสนุนการเจรจา FTA ของไทยกับ SACU
............
รัฐบาลไทย-ข่าวทำเนียบรัฐบาล-“เกณิกา”เผย รัฐบาลมอบ รพ.เมตตาประชารักษ์ จัดอบรมพัฒนาเทคนิคทำตาปลอมให้เหมือนของจริง หวัง ลดความกังวล สร้างคุณภาพชีวิตผู้พิการในสังคมให้ดีขึ้น
วันศุกร์ที่ 1 มีนาคม 2567
01/03/2567
“เกณิกา”เผย รัฐบาลมอบ รพ.เมตตาประชารักษ์ จัดอบรมพัฒนาเทคนิคทําตาปลอมให้เหมือนของจริง หวัง ลดความกังวล สร้างคุณภาพชีวิตผู้พิการในสังคมให้ดีขึ้น
“เกณิกา”เผย รัฐบาลมอบ รพ.เมตตาประชารักษ์ จัดอบรมพัฒนาเทคนิคทําตาปลอมให้เหมือนของจริง หวัง ลดความกังวล สร้างคุณภาพชีวิตผู้พิการในสังคมให้ดีขึ้น
1 มี.ค. 67 น.ส.เกณิกา อุ่นจิตร์ รองโฆษกประจําสํานักนายกรัฐมนตรี เปิดเผยว่า รัฐบาลโดยท่านนายกรัฐมนตรี เศรษฐา ทวีสิน มีนโยบายที่ชัดเจนที่จะให้ผู้พิการได้รับสิทธิประโยชน์ ตลอดจนยกระดับคุณภาพชีวิตของผู้พิการให้ดีกว่าที่เป็น ขับเคลื่อนผ่าน กระทรวงสาธารณสุข กรมการแพทย์ ได้จัดโครงการอบรมพัฒนาทักษะการผลิตอวัยวะเทียม เพื่อปรับปรุงเทคนิคด้านการทําตาปลอมเฉพาะบุคคล ให้เหมือนของจริงที่สุด เพื่อสร้างความมั่นใจ ลดความกังวลและสร้างคุณภาพชีวิตในสังคมของผู้สูญเสียดวงตาให้ดียิ่งขึ้น ผ่านโรงพยาบาลเมตตาประชารักษ์ (วัดไร่ขิง)
น.ส.เกณิกา กล่าวต่อว่า กรมการแพทย์มองว่า ดวงตาเป็นอวัยวะที่สําคัญ เมื่อเกิดการสูญเสียย่อมส่งผลกระทบต่อจิตใจ ผู้ที่สูญเสียอวัยวะย่อมขาดความมั่นใจในการเข้าสังคม ยิ่งดวงตาที่เป็นองค์ประกอบสําคัญบนใบหน้า เมื่อได้รับโอกาสที่ทําให้เหมือนคนปกติได้ จึงได้ความมั่นใจคืนมา เป็นการช่วยเยียวยาจิตใจจากความทุกข์ของผู้ที่สูญเสียดวงตา ให้สามารถกลับมาใช้ชีวิตในสังคมอย่างมีความสุขได้
ทั้งนี้ โรงพยาบาลเมตตาประชารักษ์ (วัดไร่ขิง) เป็นโรงพยาบาลที่ให้การรักษาด้านจักษุ มีเทคโนโลยีเครื่องมือทางด้านจักษุที่ทันสมัยพร้อมให้บริการ ทั้งยังสนับสนุนบุคลากรให้มีการอบรมพัฒนาตนเองเสมอ ซึ่งทางศูนย์ตาปลอมได้จัดโครงการอบรมพัฒนาทักษะการผลิตอวัยวะเทียมขึ้น ตั้งแต่ ปี 2559 จนถึงปัจจุบัน และให้การดูแลผู้ที่สูญเสียดวงตาไปแล้วจํานวน 1,824 ราย นอกจากนี้ยังให้บริการทําเปลือกตาปลอมและนิ้วเทียมด้วยเช่นกัน เป็นการสร้างคุณค่าทางจิตใจ ลดความกังวล เสริมความมั่นใจในการเข้าร่วมใช้ชีวิตในสังคมได้เหมือนคนทั่วไป
รัฐบาลไทย-ข่าวทำเนียบรัฐบาล-“วราวุธ” สั่งการ ศรส. เข้าช่วยเด็กหญิงถูกพี่ชายต่างพ่อล่วงละเมิด พร้อมทำบันทึกข้อตกลงดูแลเด็กให้ปลอดภัย
วันศุกร์ที่ 1 มีนาคม 2567
“วราวุธ” สั่งการ ศรส. เข้าช่วยเด็กหญิงถูกพี่ชายต่างพ่อล่วงละเมิด พร้อมทําบันทึกข้อตกลงดูแลเด็กให้ปลอดภัย
“วราวุธ” สั่งการ ศรส. เข้าช่วยเด็กหญิงถูกพี่ชายต่างพ่อล่วงละเมิด พร้อมทําบันทึกข้อตกลงดูแลเด็กให้ปลอดภัย
วันที่ 1 มีนาคม 2567 นางสาวซาราห์ บินเย๊าะ รองปลัดกระทรวงการพัฒนาสังคมและความมั่นคงของมนุษย์ ในฐานะประธานคณะทํางานขับเคลื่อนศูนย์เร่งรัดจัดการสวัสดิภาพประชาชน (ศรส.) เปิดเผยถึงกรณี พลเมืองดีร้องศูนย์เร่งรัดจัดการสวัสดิภาพประชาชน (ศรส.) ให้ช่วยเด็กหญิง อายุ 14 ปี ถูกพี่ชายคนละพ่อล่วงละเมิดทางเพศ ที่กรุงเทพฯ ว่า เมื่อวานนี้ (29 ก.พ. 67) นายวราวุธ ศิลปอาชา รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) ได้สั่งการให้ ศรส. ส่งทีมปฏิบัติการหน่วยเคลื่อนที่เร็ว ศรส. ลงพื้นที่ช่วยเหลือเด็กหญิงดังกล่าว โดยมีนางสาวชวนชม จันทะวงษ์ ผู้ช่วยปลัดกระทรวง พม. นําทีมลงพื้นที่ พบว่า เด็กหญิงถูกพี่ชายต่างพ่อล่วงละเมิดทางเพศมาตั้งแต่ช่วงเดือน เม.ย. - พ.ค. 66 ภายหลังพ่อ-แม่ของเด็กทราบเรื่องดังกล่าว จึงไปแจ้งความดําเนินคดีกับพี่ชายต่างพ่อ ที่ สน.บางพลัด เมื่อวันที่ 15 ม.ค. 67 จากนั้น เจ้าหน้าที่ตํารวจได้ส่งตัวเด็กเข้าตรวจร่างกายที่โรงพยาบาล
นางสาวซาราห์ กล่าวต่อไปว่า จากการสอบถามเจ้าหน้าที่ตํารวจ ทําให้ทราบว่าหลังจากพ่อ-แม่ของเด็กได้มาแจ้งความไว้ และพยายามติดต่อพ่อแม่ของเด็กหลายครั้ง แต่ที่ผ่านมา ไม่สามารถติดต่อได้จึงปรึกษาอัยการ เพื่อทําหนังสือเชิญตัวสอบปากคํา ทําให้เมื่อวานนี้ (29 ก.พ. 67) ทีมปฏิบัติการหน่วยเคลื่อนที่เร็ว ศรส. พร้อมกับพนักงานสอบสวน ได้พบพ่อ-แม่ของเด็ก และพูดคุยทําความเข้าใจถึงการเลี้ยงดูเด็กที่เหมาะสม โดยพ่อ-แม่ของเด็ก มีแผนจะให้พี่ชายต่างพ่อที่ก่อเหตุไปอยู่บ้านญาติ เพื่อความปลอดภัยของเด็ก ป้องกันไม่ให้เกิดเหตุการณ์ซ้ําอีก และรับปากจะพาบุตรสาวไปประเมินสภาพจิตใจที่โรงพยาบาลตามนัดของแพทย์ครบทุกครั้ง และพร้อมให้พี่ชายต่างพ่อเข้าสู่กระบวนการตามกฎหมาย ซึ่งขณะนี้ เด็กหญิงดังกล่าวมีสภาพจิตใจที่มีความกังวลเรื่องพี่ชายที่ยังไม่ถูกลงโทษ ส่วนด้านคดีความ วันนี้มีการนัดทีมสหวิชาชีพสอบปากคําตามกระบวนการสอบ ป.วิอาญา ต่อไป
นางสาวซาราห์ กล่าวเพิ่มเติมว่า ทั้งนี้ ทีมปฏิบัติการหน่วยเคลื่อนที่เร็ว ศรส. ได้ทําบันทึกข้อตกลงในการดูแลเด็กให้ปลอดภัยและเหมาะสมตามมาตรฐาน และวางแผนการช่วยเหลือ พร้อมติดตามดูแลอย่างต่อเนื่อง หากพบเห็นผู้ประสบปัญหาความเดือดร้อนทางสังคม ขอให้โทรแจ้งมาที่ศูนย์เร่งรัดจัดการสวัสดิภาพประชาชน หรือ ศรส. ผ่านสายด่วน พม. โทร 1300 ตลอด 24 ชั่วโมง ซึ่งเราพร้อมส่งทีมปฏิบัติการหน่วยเคลื่อนที่เร็ว ลงพื้นที่ช่วยเหลืออย่างรวดเร็วทันที
#ช่วย24ชั่วโมง #พม24ชม #ข่าวพม #esshelpme #วราวุธรับฟังทําจริง#พมพอใจให้ทุกวัยพึงพอใจในพม #พมหนึ่งเดียว #ศรส #พม
รัฐบาลไทย-ข่าวทำเนียบรัฐบาล-​"ทปษ.บุญสิงห์" ลงพื้นที่ติดตามการดำเนินงานการวางแผนการบริหารจัดการน้ำ และสถานการณ์น้ำลุ่มแม่น้ำยมตอนบน จังหวัดพะเยา
วันศุกร์ที่ 1 มีนาคม 2567
​"ทปษ.บุญสิงห์" ลงพื้นที่ติดตามการดําเนินงานการวางแผนการบริหารจัดการน้ํา และสถานการณ์น้ําลุ่มแม่น้ํายมตอนบน จังหวัดพะเยา
​"ทปษ.บุญสิงห์" ลงพื้นที่ติดตามการดําเนินงานการวางแผนการบริหารจัดการน้ํา และสถานการณ์น้ําลุ่มแม่น้ํายมตอนบน จังหวัดพะเยา
นายบุญสิงห์ วรินทร์รักษ์ ที่ปรึกษารัฐมนตรีว่าการกระทรวงเกษตรและสหกรณ์ เป็นประธานการประชุมแผนงานการบริหารจัดการน้ํา และสถานการณ์น้ําลุ่มแม่น้ํายมตอนบน พร้อมด้วย นายสุรชาติ มาลาศรี ผู้อํานวยการสํานักบริหารโครงการ กรมชลประทาน ณ ที่ว่าการอําเภอปง จังหวัดพะเยา โดยบริเวณลุ่มน้ํายม ครอบคลุมพื้นที่ 10 จังหวัด คือ จังหวัดพะเยา จังหวัดน่าน จังหวัดแพร่ จังหวัดสุโขทัย จังหวัดลําปาง จังหวัดตาก จังหวัดพิษณุโลก จังหวัดพิจิตร จังหวัดกําแพงเพชร และจังหวัดนครสวรรค์ มีพื้นที่รับน้ําฝนประมาณ 23,616 ตารางกิโลเมตร โดยมีนายจีรเดช ศรีวิราชสมาชิกสภาผู้แทนราษฏร เขต 3 จังหวัดพะเยา ว่าที่ร้อยตรี กรกฎ ประเสริฐวงษ์ ปลัดจังหวัดพะเยา นางธนพรรธน์ สุขตัว ผู้แทนองค์การบริหารส่วนจังหวัดพะเยา นางจีระนันท์ สว่างดวง เกษตรและสหกรณ์จังหวัดพะเยา และหน่วยในสังกัดกระทรวงเกษตรและสหกรณ์ ให้การต้อนรับ
ทั้งนี้ เนื่องจากปัญหาสภาพพื้นที่น้ําลุ่มแม่น้ํายมตอนบนเป็นคอขวดของลําน้ํา ทําให้การระบายน้ําในฤดูฝนทําได้ไม่ดีเท่าที่ควร และมักเป็นปัญหาเรื่องอุทกภัยบ่อยครั้ง อีกทั้งมีลักษณะคดเคี้ยวไปมา ทําให้ในฤดูฝนเมื่อมีน้ําไหลบ่าอย่างแรง มักเกิดอุทกภัย จึงต้องเตรียมวางแผนการบริหารจัดการน้ํา และสถานการณ์น้ําลุ่มแม่น้ํายมตอนบนต่อไป
รัฐบาลไทย-ข่าวทำเนียบรัฐบาล-​“รองนายกฯสมศักดิ์” ประชุมกรรมการกระจายอำนาจให้ท้องถิ่น เล็ง ให้ อปท.มีภารกิจช่วยป้องกันไฟป่า - สัตว์ป่าทำร้ายคน จ่อลงนามเอ็มโอยูทุกหน่วยงาน หวังแก้ปัญหาเป็นรูปธรรม
วันศุกร์ที่ 1 มีนาคม 2567
01/03/2567
​“รองนายกฯสมศักดิ์” ประชุมกรรมการกระจายอํานาจให้ท้องถิ่น เล็ง ให้ อปท.มีภารกิจช่วยป้องกันไฟป่า - สัตว์ป่าทําร้ายคน จ่อลงนามเอ็มโอยูทุกหน่วยงาน หวังแก้ปัญหาเป็นรูปธรรม
​“รองนายกฯสมศักดิ์” ประชุมกรรมการกระจายอํานาจให้ท้องถิ่น เล็ง ให้ อปท.มีภารกิจช่วยป้องกันไฟป่า-สัตว์ป่าทําร้ายคน จ่อลงนามเอ็มโอยูทุกหน่วยงาน หวังแก้ปัญหาเป็นรูปธรรม พร้อมเร่งรัดแผนกระจายอํานาจ ฉบับที่ 3 หลังของเดิมหมดอายุมา 12 ปีแล้ว
วันที่ 1 มีนาคม 2567 นายสมศักดิ์ เทพสุทิน รองนายกรัฐมนตรี เป็นประธานการประชุมคณะกรรมการการกระจายอํานาจให้แก่องค์กรปกครองส่วนท้องถิ่น (ก.ก.ถ.) โดยมี นายทรงศักดิ์ ทองศรี รัฐมนตรีช่วยว่าการกระทรวงมหาดไทย นายมานะศักดิ์ จันทร์ประสงค์ ที่ปรึกษารัฐมนตรีช่วยว่าการกระทรวงการคลัง นายธีระพงษ์ วงศ์ศิวะวิลาส ปลัดสํานักนายกรัฐมนตรี นายอนุ แย้มแสง ผู้อํานวยการสํานักงานคณะกรรมการการกระจายอํานาจให้แก่องค์กรปกครองส่วนท้องถิ่น และคณะกรรมการ เข้าร่วม ที่สํานักงานปลัดสํานักนายกรัฐมนตรี
โดยนายสมศักดิ์ เปิดเผยว่า ที่ประชุม ก.ก.ถ. ได้มีการพิจารณาการจัดทําประกาศ เรื่องการกําหนดกิจการอื่นใดที่เป็นผลประโยชน์ของประชาชนในท้องถิ่นให้เป็นหน้าที่และอํานาจขององค์กรปกครองส่วนท้องถิ่น ด้านการป้องกันและควบคุมไฟป่า ซึ่งที่ประชุมได้มีการหารือถึงการกําหนดภารกิจป้องกันและควบคุมไฟป่าให้แก่ อปท. ในพื้นที่นําร่องจังหวัดเชียงใหม่ โดยมี อปท.จํานวน 19 แห่ง เพื่อให้ อปท. มีหน้าที่และอํานาจในการป้องกันและควบคุมไฟป่า ในพื้นที่ป่าอนุรักษ์ภายในเขตความรับผิดชอบของ อปท. โดยดําเนินการร่วมกับ กรมอุทยานฯ ซึ่งจะทําให้ท้องถิ่น สามารถเข้าไปช่วยป้องกันไฟป่าได้ โดยจะมีการลงนามความร่วมมือทุกหน่วยงานที่เกี่ยวข้องด้วย เพื่อจะได้เดินหน้าแก้ปัญหาไฟป่าอย่างเป็นรูปธรรมมากยิ่งขึ้น
“ที่ประชุมยังได้มีการหารือถึงด้านการแก้ไขปัญหาสัตว์ป่า ที่ก่อให้เกิดผลกระทบหรือสร้างความเดือดร้อนต่อประชาชน เพราะปัญหาดังกล่าวเกิดขึ้นในหลายพื้นที่ และทวีความรุนแรงมากขึ้น เช่น ประชากรช้าง ในปี 2534 มีจํานวน 1,975 ตัว แต่ในปี 2566 มีจํานวนเพิ่มเป็น 4,422 ตัว ซึ่งเมื่อมีจํานวนมากขึ้น ก็อาจส่งผลกระทบมากขึ้นเช่นกัน ดังนั้น จึงหารือให้ อปท. มีหน้าที่ในการแก้ไขปัญหาสัตว์ป่าที่ก่อให้เกิดความเดือดร้อน เพื่อป้องกันภัยอันตรายแก่ประชาชน ภายในเขตความรับผิดชอบของ อปท.” รองนายกรัฐมนตรี กล่าว
โดยภายหลังการประชุม นายสมศักดิ์ ให้สัมภาษณ์สื่อมวลชนว่า การประชุม ก.ก.ถ. วันนี้ ได้มีการหารือภารกิจที่เกี่ยวข้องกับองค์กรปกครองส่วนท้องถิ่น ที่ต้องเข้าไปสนับสนุนภารกิจหน่วยงานอื่น เช่น ไฟป่า ปัญหาสัตว์ป่า พื้นที่ชุ่มน้ํา ซึ่งได้มีการหารือกันว่า อยากให้ อปท.เข้าไปมีส่วนร่วมทําให้สมบูรณ์ และเกิดประโยชน์สูงสุดกับประชาชน โดยจะให้มีการช่วยกันบูรณาการ จึงมีการเตรียมลงนามเอ็มโอยูหน่วยงานที่เกี่ยวข้อง ส่วนแผนการกระจายอํานาจให้แก่องค์กรปกครองส่วนท้องถิ่น ฉบับที่ 3 ของเดิมได้หมดอายุมา 12 ปีแล้ว ซึ่งมาถึงรัฐบาลนี้ ตนก็เร่งรัดมาพูดคุยกัน โดยส่วนใหญ่ ยังเห็นว่า เป็นแผนที่ไม่ทันสมัย เพราะร่างไว้หลายปีแล้ว จึงให้หน่วยงานต่าง ๆ ไปทบทวนร่างของแผนฉบับที่ 3 ภายใน 2 สัปดาห์ ก่อนจะนํามาพิจารณาในที่ประชุม ก.ก.ถ. ต่อไป เพราะแผนฉบับที่ 3 ถือว่า มีความสําคัญเป็นอย่างมาก เนื่องจากจะมีการกําหนดภารกิจถ่ายโอนจากส่วนราชการอย่างชัดเจน
รัฐบาลไทย-ข่าวทำเนียบรัฐบาล-รมว.ดีอี บุก MWC 2024 หารือความร่วมมือพัฒนาระบบนิเวศดิจิทัล ณ เมืองบาร์เซโลน่า ประเทศสเปน
วันศุกร์ที่ 1 มีนาคม 2567
รมว.ดีอี บุก MWC 2024 หารือความร่วมมือพัฒนาระบบนิเวศดิจิทัล ณ เมืองบาร์เซโลน่า ประเทศสเปน
รมว.ดีอี บุก MWC 2024 หารือความร่วมมือพัฒนาระบบนิเวศดิจิทัล ณ เมืองบาร์เซโลน่า ประเทศสเปน
นายประเสริฐ จันทรรวงทอง รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) พร้อมด้วย ดร.ณัฐพล ณัฏฐสมบูรณ์ รองปลัดกระทรวงดิจิทัลเพื่อเศรษฐกิจและสังคม พร้อมคณะ ได้เยี่ยมชมและพบปะผู้ประกอบการด้านเทคโนโลยีเพื่อต่อยอดแนวทางการสร้างความร่วมมือด้านการลงทุนและการพัฒนาระบบนิเวศดิจิทัลในประเทศไทย ในงาน Mobile World Congress 2024 (MWC) ณ นครบาร์เซโลน่า ราชอาณาจักรสเปน ระหว่างวันที่ 26 - 28 กุมภาพันธ์ 2567
นายประเสริฐ จันทรรวงทอง กล่าวว่า ในนามประเทศไทย ยินดีเปิดรับการสนับสนุนจากภาคเอกชนชั้นนําเพื่อร่วมขับเคลื่อนพัฒนาด้านดิจิทัลของประเทศตามนโยบายการขับเคลื่อนเร่งด่วนที่สําคัญในปี 2567 โดยเฉพาะอย่างยิ่งการเพิ่มความสามารถในการแข่งขันกับนานาชาติและความมั่นคงปลอดภัยของประชาชนภายในประเทศบนโลกดิจิทัล โดยได้เยี่ยมชมเทคโนโลยี จากค่ายต่าง ๆ อาทิ บริษัท Huawei Technologies สืบต่อเนื่องจากบันทึกความเข้าใจระหว่างกระทรวงฯ และบริษัท Huawei Technologies (Thailand) ด้านการพัฒนาดิจิทัลของประเทศไทย ซึ่งการหารือในครั้งนี้ ทาง Huawei Technologies ได้เน้นย้ําที่จะส่งเสริมและสนับสนุนประเทศไทยในการปรับเปลี่ยนไปสู่ดิจิทัลในประเด็น National Government Network, National Communication Network, Cloud First Policy และ Data & AI Platform
ด้านบริษัท Oracle ได้นําเสนอการดําเนินงานด้าน Cloud เพื่อสนับสนุนการเติบโตของเศรษฐกิจดิจิทัลให้ดีขึ้น และยกระดับความสามารถด้านดิจิทัล รวมทั้งสร้างความปลอดภัยให้กับประเทศด้วยระบบ Sovereign Cloud Infrastructure , บริษัท Telenor Asia skin หารือความร่วมมือในการส่งเสริมการพัฒนาและใช้ประโยชน์จากเทคโนโลยี 5G แพลตฟอร์มด้านดิจิทัล รวมทั้งการส่งเสริม Start-ups เพื่อลดความเหลื่อมล้ําด้านดิจิทัลในประเทศไทย , บริษัท Microsoft ได้นําเสนอความสามารถของเทคโนโลยี Generative AI ซึ่งทํางานอยู่บน Cloud ของ Microsoft หรือ Azure Cloud ที่มีศักยภาพในการยกระดับการขับเคลื่อนด้านดิจิทัลของประเทศ
นอกจากนี้ รัฐมนตรีว่าการกระทรวงฯ และคณะ ยังได้เยี่ยมชมเทคโนโลยีอินเทอร์เน็ตผ่านดาวเทียมของบริษัท Starlink ที่มีความสามารถในการให้บริการอินเทอร์เน็ตในพื้นที่ห่างไกลและไม่สามารถเข้าถึงได้ หรือการประยุกต์ใช้อินเทอร์เน็ตผ่านดาวเทียมเพื่อส่งเสริมด้านสาธารณสุขและด้านการศึกษา และบริษัท T3 Technology ที่มีการนําเสนอการให้บริการโซลูชั่น คอมพิวเตอร์ที่มีเทคโนโลยีและนวัตกรรม AI, Cloud และ IoT อาทิ อุปกรณ์ใช้ในครัวเรือน สํานักงานอัจฉริยะ อีกด้วย
-----------------------------------------------
รัฐบาลไทย-ข่าวทำเนียบรัฐบาล-สภาอุตสาหกรรรม/หอการค้า ยื่นหนังสือ “ก.แรงงาน” ค้านร่าง พ.ร.บ.คุ้มครองแรงงาน ฉบับก้าวไกล
วันศุกร์ที่ 1 มีนาคม 2567
01/03/2567
สภาอุตสาหกรรรม/หอการค้า ยื่นหนังสือ “ก.แรงงาน” ค้านร่าง พ.ร.บ.คุ้มครองแรงงาน ฉบับก้าวไกล
สภาอุตสาหกรรรม/หอการค้า ยื่นหนังสือ “ก.แรงงาน” ค้านร่าง พ.ร.บ.คุ้มครองแรงงาน ฉบับก้าวไกล
เมื่อวันที่ 29 กุมภาพันธ์ 2567 สภาอุตสาหกรรมแห่งประเทศไทย พร้อมด้วยหอการค้าไทยและสภาหอการค้าแห่งประเทศไทยพร้อมใจยื่นหนังสือขอให้รัฐมนตรีว่าการกระทรวงแรงงานช่วยเหลือคัดค้านร่างพระราชบัญญัติคุ้มครองแรงงาน (ฉบับที่ ..) พ.ศ. .... (นายเซีย จําปาทอง สมาชิกสภาผู้แทนราษฎรกับคณะ เป็นผู้เสนอ) ด้านกรมสวัสดิการและคุ้มครองแรงงาน เตรียมรวบรวมความเห็นเสนอครม. และกฤษฎีกา
โดยหนังสือทั้งสองฉบับมีความเห็นไปในทิศทางเดียวกันว่า ร่างพระราชบัญญัติฯ ดังกล่าว ไม่สอดคล้องกับสถานการณ์เศรษฐกิจและสังคมปัจจุบัน ประกอบกับประเทศไทยกําลังฟื้นตัวทางเศรษฐกิจจากปัจจัยภายในและต่างประเทศ หากไม่มีการพิจารณากฎหมายอย่างรอบคอบอาจส่งผลกระทบรุนแรงต่อภาคการค้า การส่งออก การท่องเที่ยวและบริการทั้งระบบ รวมทั้งนโยบายเศรษฐกิจของรัฐบาล และเห็นว่าพระราชบัญญัติคุ้มครองแรงงาน พ.ศ. 2541 มีบทบัญญัติคุ้มครองสิทธิและกําหนดสวัสดิการเพียงพอตามโครงสร้างเศรษฐกิจ สังคม สอดคล้องกับบริบทของเศรษฐกิจและสังคมไทยในปัจจุบัน ตลอดจนหลักการขององค์กรแรงงานระหว่างประเทศ (ILO) แล้ว ทั้งนี้ กรมสวัสดิการและคุ้มครองแรงงาน จะนําความคิดเห็นของสภาอุตสาหกรรมแห่งประเทศไทย และหอการค้าไทยและสภาหอการค้าแห่งประเทศไทย ไปเป็นข้อมูลประกอบการพิจารณาร่างกฎหมายในชั้นการพิจารณาของคณะรัฐมนตรีและกฤษฎีกาต่อไป
รัฐบาลไทย-ข่าวทำเนียบรัฐบาล-โฆษกฯ เผยรัฐบาลเตรียมการอย่างเต็มที่จัดแสดงศิลปวัฒนธรรมไทย ในห้วงที่ไทยเป็นเจ้าภาพการประชุม FIFA Congress ครั้งที่ 74
วันศุกร์ที่ 1 มีนาคม 2567
01/03/2567
โฆษกฯ เผยรัฐบาลเตรียมการอย่างเต็มที่จัดแสดงศิลปวัฒนธรรมไทย ในห้วงที่ไทยเป็นเจ้าภาพการประชุม FIFA Congress ครั้งที่ 74
เชื่อมั่นจะจัดงานได้อย่างสมเกียรติ พร้อมผลักดันนํา Soft Power ไทยด้านอื่น ยื่นเรื่องขึ้นทะเบียนต่อ UNESCO เพิ่มเติม เผยแพร่ความเป็นไทย
วันที่ 1 มีนาคม 2567 นายชัย วัชรงค์ โฆษกประจําสํานักนายกรัฐมนตรี เปิดเผยว่า นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง ผลักดันให้ความสําคัญจนทําให้ไทยได้รับการคัดเลือกจากสหพันธ์ฟุตบอลนานาชาติ (FIFA) ให้เป็นเจ้าภาพในการจัดการประชุมใหญ่สามัญของสหพันธ์ฟุตบอลนานาชาติ ครั้งที่ 74 (74th FIFA Congress 2024) ซึ่งจะจัดขึ้นระหว่างวันที่ 13-17 พฤษภาคม 2567 ที่ศูนย์การประชุมแห่งชาติสิริกิติ์ นั้น
โฆษกประจําสํานักนายกรัฐมนตรีระบุว่า รัฐบาลไทยมุ่งส่งเสริมและประชาสัมพันธ์มรดกภูมิปัญญาทางวัฒนธรรมของไทย ให้เป็นที่รู้จักมากขึ้นในเวทีระดับโลก โดยจะนําเสนอการแสดงทางวัฒนธรรมของไทย ได้แก่ มวยไทย โขน โนราห์ และประเพณีอื่น ๆ เพื่อจัดแสดงในระหว่างการประชุมฯ เพื่อสร้างการรับรู้ สะท้อนอัตลักษณ์ทางวัฒนธรรมและมรดกภูมิปัญญาที่ส่งต่อจากรุ่นสู่รุ่นของไทย พร้อมเตรียมยื่นเรื่องขึ้นทะเบียนมรดกภูมิปัญญาทางวัฒนธรรมของไทยอื่น ๆ ส่งเสริม Soft Power ไทย ผ่านอาหารไทย ศิลปวัฒนธรรมไทย และเทศกาลประเพณีไทย
ในโอกาสนี้ โฆษกประจําสํานักนายกรัฐมนตรี กล่าวเพิ่มเติมว่า ในปี 2567 ประเทศไทยเตรียมยื่นเรื่องเสนอเพื่อขึ้นทะเบียนมรดกภูมิปัญญาทางวัฒนธรรมต่อองค์การการศึกษาวิทยาศาสตร์และวัฒนธรรมแห่งสหประชาชาติ (UNESCO) จํานวน 3 รายการ ได้แก่ มวยไทย ชุดไทยพระราชนิยม และประเพณีลอยกระทง นอกจากนี้ ในเดือนธันวาคม 2567 จะมีวาระการพิจารณา ต้มยํากุ้ง เพื่อขึ้นทะเบียนเป็นรายการตัวแทนมรดกวัฒนธรรมที่จับต้องไม่ได้ของมนุษยชาติ รวมถึง ชุดเคบายาของทางภาคใต้ ซึ่งจะมีการพิจารณาขึ้นทะเบียนต่อ UNESCO ร่วมกับประเทศมาเลเซีย อินโดนีเซีย บรูไน และสิงคโปร์
“นายกรัฐมนตรีให้ความสําคัญ และสนับสนุนการเพิ่มคุณค่า ประชาสัมพันธ์มรดกทางวัฒนธรรมไทยที่มีคุณค่าและหลากหลาย โดยรัฐบาลพร้อมเดินส่งเสริมการเผยแพร่ Soft Power ของไทยให้เป็นที่รู้จักในเวทีระดับโลก โดยจะได้ใช้โอกาสสําคัญที่ไทยได้รับเลือกให้เป็นเจ้าภาพการจัดประชุมระดับนานาชาตินี้ เป็นอีกเวทีนําเสนอศิลปวัฒนธรรม อัตลักษณ์ความเป็นไทย รวมทั้ง เพิ่มจุดแข็งทางวัฒนธรรมและเศรษฐกิจสร้างสรรค์ของไทยด้วยการยื่นเสนอการขึ้นทะเบียนมรดกภูมิปัญญาทางวัฒนธรรมต่อ UNESCO ด้านอื่น ๆ อีกด้วย” นายชัย กล่าว
รัฐบาลไทย-ข่าวทำเนียบรัฐบาล-วันนี้ ธ.ก.ส. โอนเงินค่าบริหารจัดการข้าวตามนโยบายรัฐบาลให้ชาวนา อีกกว่า 1.3 หมื่นครัวเรือน เป็นเงินกว่า 76 ล้านบาท
วันศุกร์ที่ 1 มีนาคม 2567
01/03/2567
วันนี้ ธ.ก.ส. โอนเงินค่าบริหารจัดการข้าวตามนโยบายรัฐบาลให้ชาวนา อีกกว่า 1.3 หมื่นครัวเรือน เป็นเงินกว่า 76 ล้านบาท
วันนี้ ธ.ก.ส. โอนเงินตามโครงการสนับสนุนค่าบริหารจัดการและพัฒนาคุณภาพผลผลิตเกษตรกรผู้ปลูกข้าว (ไร่ละพัน) ปีการผลิต 2566/67 รอบที่ 7 กว่า 76 ล้านบาท ให้กับเกษตรกรผู้ปลูกข้าวอีกกว่า 1.3 หมื่นครัวเรือน ทั่วประเทศ
นายกษาปณ์ เงินรวง รองผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า วันนี้ ธ.ก.ส. ได้โอนเงินช่วยเหลือเกษตรกรผู้ปลูกข้าวตามโครงการสนับสนุนค่าบริหารจัดการและพัฒนาคุณภาพผลผลิตเกษตรกรผู้ปลูกข้าว รอบที่ 7 จํานวน 1.3 หมื่นครัวเรือน เป็นเงิน 76 ล้านบาท ตามมติคณะรัฐมนตรีเมื่อวันที่ 14 พฤศจิกายน 2566 กรอบวงเงินรวม 54,336 ล้านบาท ในอัตราไร่ละ 1,000 บาท สูงสุดไม่เกิน 20 ไร่ หรือไม่เกิน 20,000 บาท เป้าหมายเกษตรกรได้รับประโยชน์กว่า 4.68 ล้านครัวเรือน โดย ธ.ก.ส. ได้ดําเนินการโอนเงินเข้าบัญชีเกษตรกรโดยตรงไปแล้ว 6 รอบ ได้แก่ รอบที่ 1 ระหว่างวันที่ 28 พ.ย. - 2 ธ.ค. 2566 รอบที่ 2 เมื่อวันที่ 18 ธ.ค. 2566 รอบที่ 3 เมื่อวันที่ 27 ธ.ค. 2566 รอบที่ 4 เมื่อวันที่ 19 ม.ค. 2567 รอบที่ 5 เมื่อวันที่ 3 ก.พ. 2567 และรอบที่ 6 เมื่อวันที่ 19 ก.พ. 2567 ซึ่งการโอนเงินดังกล่าว สามารถให้ความช่วยเหลือเกษตรกรได้ถึง 4.65 ล้านครัวเรือน เป็นเงิน 53,138 ล้านบาท
ทั้งนี้ เกษตรกรสามารถตรวจสอบผลการโอนเงินได้ทางแอปพลิเคชัน BAAC Mobile ตลอด 24 ชั่วโมง จะมีข้อความแจ้งเตือนเงินเข้าบัญชีผ่านบริการ BAAC Connect ทาง Line: BAAC Family ด้วย หรือผ่านทาง https://chongkho.inbaac.com
รัฐบาลไทย-ข่าวทำเนียบรัฐบาล-​“พิมพ์ภัทรา” รับลูกนายกฯ มอบ “ปลัด ก.อุตฯ” เร่งถกปรับผังเมืองใหม่ รองรับการขยายตัวภาคอุตสาหกรรม ย้ำต้องไม่กระทบสิ่งแวดล้อมและชุมชน
วันศุกร์ที่ 1 มีนาคม 2567
01/03/2567
​“พิมพ์ภัทรา” รับลูกนายกฯ มอบ “ปลัด ก.อุตฯ” เร่งถกปรับผังเมืองใหม่ รองรับการขยายตัวภาคอุตสาหกรรม ย้ําต้องไม่กระทบสิ่งแวดล้อมและชุมชน
​“พิมพ์ภัทรา” รับลูกนายกฯ มอบ “ปลัด ก.อุตฯ” เร่งถกปรับผังเมืองใหม่ รองรับการขยายตัวภาคอุตสาหกรรม ย้ําต้องไม่กระทบสิ่งแวดล้อมและชุมชน
“พิมพ์ภัทรา วิชัยกุล” ขานรับนโยบายนายกรัฐมนตรี มอบปลัดกระทรวงอุตสาหกรรม เรียกประชุมด่วนหารือแนวทางปรับปรุงผังเมืองใหม่ รองรับนโยบายรัฐบาลในการขับเคลื่อนเศรษฐกิจของพื้นที่อย่างลงตัว สอดรับกับการขยายตัวของเมือง ยกระดับเมืองรอง ดึงดูดการลงทุนทั้งจากในและต่างประเทศ
นายณัฐพล รังสิตพล ปลัดกระทรวงอุตสาหกรรม เปิดเผยว่า ได้รับมอบหมายจากนางสาวพิมพ์ภัทรา วิชัยกุล รัฐมนตรีว่าการกระทรวงอุตสาหกรรม ให้เร่งดําเนินการตามนโยบายของนายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง ที่ได้สั่งการในที่ประชุมคณะรัฐมนตรี เมื่อวันที่ 26 กุมภาพันธ์ 2567 ให้กระทรวงอุตสาหกรรม กระทรวงทรัพยากรธรรมชาติและสิ่งแวดล้อม กระทรวงมหาดไทย และกระทรวงเกษตรและสหกรณ์ เร่งแก้ไขและบูรณาการเร่งรัดจัดหาแนวทางการจัดทําผังเมืองใหม่ให้สอดคล้องกับการขยายตัวของเมืองที่เปลี่ยนไป รวมถึงการยกระดับเมืองรอง เพื่อเตรียมพร้อมรับการลงทุนจากทั้งภายในและนอกประเทศ โดยผังเมืองเก่าในประเทศที่จัดทํามานาน อาจไม่เหมาะกับยุคปัจจุบัน โดยได้หารือกับหน่วยงานที่เกี่ยวข้อง อาทิ สํานักงานคณะกรรมการส่งเสริมการลงทุน (BOI) สํานักงานคณะกรรมการนโยบายเขตพัฒนาพิเศษภาคตะวันออก (EEC)   กรมโยธาธิการและผังเมือง กระทรวงมหาดไทย กระทรวงทรัพยากรธรรมชาติและสิ่งแวดล้อม และหน่วยงานในสังกัดกระทรวงอุตสาหกรรมที่เกี่ยวข้อง เพื่อหาแนวทางขจัดปัญหาและอุปสรรคในการปรับแก้ไขผังเมืองให้สอดคล้องกับการพัฒนาเศรษฐกิจและเป็นที่ยอมรับของชุมชน การกําหนดพื้นที่และประเภทการประกอบกิจการอุตสาหกรรม การพัฒนาและขยายอุตสาหกรรมให้มีประสิทธิภาพและเป็นมิตรกับสิ่งแวดล้อม เร่งรัดระยะเวลาในการจัดทําผังเมือง และรับฟังความคิดเห็นจากภาคประชาชนตามข้อกําหนดกฎหมายที่เกี่ยวข้อง รวมถึงรายงานการประเมินผลกระทบสิ่งแวดล้อมทั้ง EHIA และ EIA ที่มีข้อกําหนดแนบท้ายต่าง ๆ ให้สอดคล้องกับผังเมือง
“การแก้ไขปัญหาอุปสรรคในครั้งนี้ เน้นการดําเนินการแบบ Quick Win โดยเฉพาะในพื้นที่เขตพัฒนาพิเศษภาคตะวันออก (EEC) ที่มีนิคมอุตสาหกรรม หรือ เขตประกอบการอุตสาหกรรมที่ได้รับผลกระทบ จํานวน 20 แห่ง จากการไม่สอดคล้องระหว่างผังเมืองของ EEC กับผังเมืองใหม่ ขณะเดียวกันในส่วนของขั้นตอนการปรับแก้ผังเมืองในด้านโครงสร้างพื้นฐานขนาดใหญ่ เช่น สนามบิน จําเป็นต้องศึกษาความเป็นไปได้ของการก่อสร้างสนามบิน รวมถึง การประเมินผลกระทบด้านสิ่งแวดล้อมในพื้นที่ก่อนการปรับผังเมืองใหม่ด้วย” ปลัดกระทรวงอุตสาหกรรม กล่าว
สําหรับการประชุมหารือในครั้งนี้ มีผู้บริหารกระทรวงอุตสาหกรรมเข้าร่วม ประกอบด้วย นางสาวณัฏฐิญา เนตยสุภา รองปลัดกระทรวงอุตสาหกรรม นายจุลพงษ์ ทวีศรี อธิบดีกรมโรงงานอุตสาหกรรม นางวรวรรณ ชิตอรุณ ผู้อํานวยการสํานักงานเศรษฐกิจอุตสาหกรรม นายวิฤทธิ์ วิเศษสินธุ์ เลขาธิการคณะกรรมการอ้อยและน้ําตาลทราย และนายวีริศ อัมระปาล ผู้ว่าการการนิคมอุตสาหกรรมแห่งประเทศไทย นายนฤชา ฤชุพันธ์ รองเลขาธิการคณะกรรมการส่งเสริมการลงทุน สํานักงานเลขาธิการส่งเสริมการลงทุน นายก่อกิจ ด่านชัยวิจิตร รองเลขาธิการสายงานเขตส่งเสริมเศรษฐกิจพิเศษ และว่าที่ร้อยเอก ธีรพงศ์ ครุธดิลกานันท์ รองอธิบดีกรมโยธาธิการและผังเมือง เข้าร่วมประชุมด้วย
รัฐบาลไทย-ข่าวทำเนียบรัฐบาล-เปิดให้บริการแล้ว “สถานีสุขภาพวัดเจดีย์” เฮลท์ สเตชั่น ในวัดแห่งแรก ของ จ.น่าน
วันศุกร์ที่ 1 มีนาคม 2567
เปิดให้บริการแล้ว “สถานีสุขภาพวัดเจดีย์” เฮลท์ สเตชั่น ในวัดแห่งแรก ของ จ.น่าน
รัฐมนตรีว่าการกระทรวงสาธารณสุข เปิด “สถานีสุขภาพวัดเจดีย์” สถานีสุขภาพในวัดแห่งแรกของจังหวัดน่าน รองรับการให้บริการสุขภาพเบื้องต้น ทุกวันพระ วันสําคัญทางศาสนา และวันที่วัดจัดกิจกรรมสําคัญช่วยส่งเสริมการมีสุขภาพและคุณภาพชีวิตที่ดีของพระภิกษุสงฆ์
รัฐมนตรีว่าการกระทรวงสาธารณสุข เปิด “สถานีสุขภาพวัดเจดีย์” สถานีสุขภาพในวัดแห่งแรกของจังหวัดน่าน รองรับการให้บริการสุขภาพเบื้องต้น ทุกวันพระ วันสําคัญทางศาสนา และวันที่วัดจัดกิจกรรมสําคัญช่วยส่งเสริมการมีสุขภาพและคุณภาพชีวิตที่ดีของพระภิกษุสงฆ์ ประชาชน และนักท่องเที่ยวในพื้นที่
วันนี้ (1 มีนาคม 2567) ที่วัดเจดีย์ ตําบลดู่ใต้ อําเภอเมืองน่าน จังหวัดน่าน นพ.ชลน่าน ศรีแก้ว รัฐมนตรีว่าการกระทรวงสาธารณสุข เปิด “สถานีสุขภาพวัดเจดีย์” ให้บริการดูแลสุขภาพพระภิกษุสงฆ์ ประชาชน และนักท่องเที่ยวในพื้นที่ เพื่อการมีสุขภาพและคุณภาพชีวิตที่ดี โดยมี พระราชศาสนาภิบาล เจ้าคณะจังหวัดน่าน รวมทั้งพระเถรานุเถระ พระคิลานุปัฏฐาก นายชัยนรงค์ วงศ์ใหญ่ ผู้ว่าราชการจังหวัดน่าน นายทรงพล อัชวากุล นายกเทศมนตรีตําบลดู่ใต้ หัวหน้าส่วนราชการ อสม. และประชาชนในพื้นที่ ร่วมงาน
นพ.ชลน่าน กล่าวว่า กระทรวงสาธารณสุขให้ความสําคัญกับการขับเคลื่อนนโยบายด้านการแพทย์ปฐมภูมิและการดูแลสุขภาพพระภิกษุสงฆ์ สามเณร ให้มีสุขภาวะและคุณภาพชีวิตที่ดี โดยการดูแลสุขภาพพระสงฆ์จะดําเนินการ 3 ส่วน คือ 1.การทําให้พระสงฆ์สามารถดูแลสุขภาพตนเองได้ 2.ประชาชน ชุมชน ฆราวาส สามารถดูแลพระสงฆ์ตามพระธรรมวินัย และ 3.การสร้างระบบกลไกโดยรวมที่เอื้อต่อการดูแลสุขภาพพระสงฆ์ ซึ่งเมื่อวันที่ 29 กุมภาพันธ์ ที่ผ่านมา ได้มีการลงนามความร่วมมือกับสํานักงานพระพุทธศาสนาแห่งชาติ จัดทํา 8 โครงการย่อยดูแลสุขภาพพระสงฆ์ ภายใต้โครงการดูแลสุขภาพพระภิกษุสงฆ์และสามเณร เฉลิมพระเกียรติพระบาทสมเด็จพระเจ้าอยู่หัว เนื่องในโอกาสพระราชพิธีมหามงคลเฉลิมพระชนมพรรษา 6 รอบ 28 กรกฎาคม 2567
นพ.ชลน่าน กล่าวต่อว่า สําหรับการจัดตั้งสถานีสุขภาพ (Health Station) เป็นอีกหนึ่งกลไกสําคัญที่จะช่วยให้พระภิกษุสงฆ์ ประชาชน และนักท่องเที่ยว เข้าถึงบริการสุขภาพเบื้องต้นได้อย่างทั่วถึงและสะดวกรวดเร็ว ซึ่งสถานีสุขภาพวัดเจดีย์ นับเป็นสถานีสุขภาพแห่งแรกของจังหวัดน่านที่จัดตั้งขึ้นในวัด และเป็นแห่งที่ 4 ของจังหวัดน่านต่อจากสถานีสุขภาพข่วงเมืองน่าน สถานีสุขภาพตลาดพระเนตร และสถานีสุขภาพตลาดเชียงแข็ง เปิดให้บริการคัดกรองสุขภาพเบื้องต้นแก่ประชาชนและนักท่องเที่ยวที่มาทําบุญ หรือมีอาการผิดปกติ โดยมี อสม.บ้านเจดีย์ หมู่ 4, หมู่ 15 และชมรม อสม.เขต รพ.สต.บ้านดอนมูล ตําบลดู่ใต้ ผลัดเปลี่ยนหมุนเวียนมาให้บริการวัดความดันโลหิต วัดระดับน้ําตาลจากปลายนิ้ว ให้การปฐมพยาบาลเบื้องต้น จ่ายยาสามัญประจําบ้าน รวมทั้งให้คําปรึกษาด้านสุขภาพ และส่งต่อในรายที่มีอาการผิดปกติ ตั้งแต่เวลา 06.00 น. - 09.00 น. ทุกวันพระ วันสําคัญทางศาสนา และวันที่วัดจัดกิจกรรมสําคัญต่างๆ
************************************************ 1 มีนาคม 2567
รัฐบาลไทย-ข่าวทำเนียบรัฐบาล-กรมธนารักษ์ออกให้บริการรับแลกคืนเหรียญกษาปณ์เคลื่อนที่ (Mobile Coin Unit) แก่ประชาชน ประจำเดือนมีนาคม เพื่อกระตุ้นให้เหรียญกษาปณ์เกิดการหมุนเวียนเพิ่มมากขึ้น
วันศุกร์ที่ 1 มีนาคม 2567
01/03/2567
กรมธนารักษ์ออกให้บริการรับแลกคืนเหรียญกษาปณ์เคลื่อนที่ (Mobile Coin Unit) แก่ประชาชน ประจําเดือนมีนาคม เพื่อกระตุ้นให้เหรียญกษาปณ์เกิดการหมุนเวียนเพิ่มมากขึ้น
กรมธนารักษ์ให้บริการรับแลกคืนเหรียญกษาปณ์เคลื่อนที่ (Mobile Coin Unit) เพื่ออํานวยความสะดวกให้กับระชาชนที่มีเหรียญกษาปณ์อยู่ และมีความต้องการแลกคืนแต่ยังไม่สามารถเข้าถึงในการรับแลกคืนเหรียญได้
วันนี้ (1 มีนาคม 2567) นายจําเริญ โพธิยอด อธิบดีกรมธนารักษ์ เปิดเผยว่า กรมธนารักษ์จะออกให้บริการรับแลกคืนเหรียญกษาปณ์เคลื่อนที่ (Mobile Coin Unit) เพื่ออํานวยความสะดวกให้กับระชาชนที่มีเหรียญกษาปณ์อยู่ และมีความต้องการแลกคืนแต่ยังไม่สามารถเข้าถึงในการรับแลกคืนเหรียญได้ ประกอบด้วย เหรียญกษาปณ์หมุนเวียนทุกชนิดราคา เหรียญกษาปณ์สภาพดี หรือเหรียญกษาปณ์ชํารุด เช่น เหรียญกษาปณ์ดํา ถูกตัด ถูกตอก ถูกตี เจาะรู บิดงอ โดยในเดือนมีนาคม 2567 รถรับแลกเหรียญคืนเหรียญกษาปณ์เคลื่อนที่ (Mobile Coin Unit) จะออกให้บริการตามสถานที่ ดังนี้
วันที่ 5 – 6 มีนาคม - ที่ว่าการอําเภอพระประแดง จังหวัดสมุทรปราการ เวลา 09.30 น. – 14.30 น.
วันที่ 7 – 8 มีนาคม - สํานักงานธนารักษ์พื้นที่นครนายก เวลา 09.30 น. – 15.00 น.
วันที่ 11 – 12 มีนาคม - องค์พระปฐมเจดีย์ จังหวัดนครปฐม เวลา 09.30 น. – 14.30 น.
วันที่ 13 – 14 มีนาคม - สํานักงานธนารักษ์พื้นที่สิงห์บุรี เวลา 09.30 น. – 14.30 น.
วันที่ 18 – 19 มีนาคม - ศาลาจตุรมุข จังหวัดฉะเชิงเทรา เวลา 09.30 น. – 15.00 น.
วันที่ 20 – 21 มีนาคม - ปั๊มน้ํามัน ปตท. หน้าศาลหลักเมือง จังหวัดสุพรรณบุรี เวลา 09.30 น. – 14.30 น.
วันที่ 26 – 27 มีนาคม - โลตัสบ้านสวน จังหวัดชลบุรี เวลา 09.30 น. – 14.30 น.
สําหรับการให้บริการรับแลกคืนเหรียญกษาปณ์เคลื่อนที่ (Mobile Coin Unit) เป็นอีกหนึ่งช่องทางที่กระตุ้น ให้ประชาชนที่เก็บเหรียญกษาปณ์ไว้นําออกมาแลกคืน เพื่อให้เกิดการหมุนเวียนเพิ่มมากขึ้น อีกทั้ง เพื่อเป็นการอํานวยความสะดวกให้กับประชาชนที่มีเหรียญกษาปณ์อยู่ ซึ่งไม่สามารถเข้าถึงในการรับแลกคืนเหรียญได้ ทั้งนี้ ขอให้ประชาชนผู้มารับบริการทําความสะอาดเหรียญเพื่อความรวดเร็วในการคัดนับ และขอจํากัดการนําเหรียญกษาปณ์มาแลกคืนได้รายละไม่เกิน 30,000 บาท (เหรียญกษาปณ์ชนิดราคา 1 บาท แลกคืนได้รายละไม่เกิน 12,000 บาท และชนิดราคา 0.25, 0.50 สตางค์ แลกคืนได้รายละไม่เกิน 2,000 บาท ) อธิบดีกรมธนารักษ์กล่าวในตอนท้าย